नई दिल्ली: रूस में अगले सप्ताह से शुरू हो रही 'पैरो की जंग' में दांव पर सिर्फ फुटबॉल की बादशाहत और 18 कैरेट की चमचमाती सोने की ट्रॉफी ही नहीं होगी बल्कि जीतने वाली टीमों पर डॉलर की रिकॉर्ड बरसात भी होने वाली है। रूस में 14 जून से 15 जुलाई तक जब 32 टीमें फुटबॉल के महासमर में टकराएंगी तो अनगिनत ईनाम खिलाड़ियों के नाम लिखे होंगे। इस बार फीफा विश्व कप 2018 में कुल ईनामी राशि 79 करोड़ दस लाख डालर (791 मिलियन डालर यानी 53 अरब रूपये से अधिक) है जो पिछली बार 2014 में ब्राजील में हुए विश्व कप से 40 प्रतिशत अधिक है।